recursal/SuperWikiNEXT-32B huggingface dataset:
**যোসেফ হান্টার** (ইংরেজি: Joe Hunter; জন্ম: ৩ আগস্ট, ১৮৫৫ - মৃত্যু: ৪ জানুয়ারি, ১৮৯১) ইয়র্কশায়ারের স্কারবোরা এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৪ থেকে ১৮৮৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপনায় সচেষ্ট ছিলেন **জো হান্টার**।

প্রথম-শ্রেণীর ক্রিকেট
---------------------

স্কারবোরার সমুদ্র সৈকত এলাকায় ক্রিকেট খেলা শিখতে থাকেন। পাঁচ ভাইয়ের অন্যতম ছিলেন তিনি। সমসমায়িক খেলোয়াড়দের সাথে তুলনান্তে তেমন সুন্দর ক্রীড়াশৈলী প্রদর্শন করতে পারেননি।

১৮৭৮ সাল থেকে ১৮৮৮ সাল পর্যন্ত জো হান্টারের প্রথম-শ্রেণীর খেলোয়াড়ী জীবন চলমান ছিল। এ সময়কালে ১৪৩টি খেলায় অংশ নিয়েছিলেন তিনি। ঐ সময়ে শীর্ষস্থানীয় উইকেট-রক্ষকের মর্যাদা পেলেও সতীর্থদের সমমান ছিলেন না। দূর্বল স্বাস্থ্য তার খেলোয়াড়ী জীবনে বিরাট প্রভাব ফেলে।

১৮৮৮ সালে প্রথম-শ্রেণীর ক্রিকেট খেলা থেকে অবসর গ্রহণ করেন জো হান্টার। স্বীয় ভ্রাতা ডেভিড হান্টার তার স্থলাভিষিক্ত হন ও ইয়র্কশায়ারের উইকেট-রক্ষণে এগিয়ে আসেন। প্রকৃতপক্ষে জো হান্টার পাথর ব্যবসায়ী ছিলেন। তবে, পরবর্তীকালে পানশালা পরিচালনা করতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জো হান্টার। ১২ ডিসেম্বর, ১৮৮৪ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ মার্চ, ১৮৮৫ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।

১৮৮৪-৮৫ মৌসুমে আলফ্রেড শয়ের নেতৃত্বাধীন ইংরেজ দলের সদস্যরূপে অস্ট্রেলিয়া গমন করার সুযোগ পেয়েছিলেন। এ সফরেই তিনি অংশগ্রহণকৃত পাঁচ টেস্টের সবকটি খেলায় অংশ নিয়েছিলেন। দ্বিতীয় টেস্টে শেষ উইকেট জুটিতে ৯৮ রানের জুটি গড়েছিলেন। এরফলে ইংল্যান্ডের জয়ে গুরুত্বপূর্ণ ভূমিকা রেখেছিলেন তিনি।

দেহাবসান
--------

১৮৮৮ সালে প্রথম-শ্রেণীর খেলা থেকে বাদ পড়েন। এর তিন বছর পর ৪ জানুয়ারি, ১৮৯১ তারিখে মাত্র ৩৫ বছর বয়সে ইয়র্কশায়ারের রদারহাম এলাকায় জো হান্টারের দেহাবসান ঘটে। অসুস্থ হবার পরই তার এ অকালমৃত্যু ঘটে।

তথ্যসূত্র
---------

1. ↑  Warner, David (২০১১)। *The Yorkshire County Cricket Club: 2011 Yearbook* (113th সংস্করণ)। Ilkley, Yorkshire: Great Northern Books। পৃষ্ঠা 371। আইএসবিএন 978-1-905080-85-4।

আরও দেখুন
---------

* বিলি বেটস
* উইলিয়াম অ্যাটওয়েল
* অ্যাশেজ সিরিজের তালিকা
* ইংরেজ টেস্ট ক্রিকেটারদের তালিকা
* ওয়ারউইকশায়ার কাউন্টি ক্রিকেট ক্লাব
* ইংল্যান্ড এবং ওয়েলসের কাউন্টি ক্রিকেট ক্লাবসমূহের প্রতিযোগিতামূলক সম্মাননা লাভের তালিকা

বহিঃসংযোগ
---------

* ইএসপিএনক্রিকইনফোতে জো হান্টার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জো হান্টার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ইংল্যান্ড দল – ১৮৮৪-৮৫ অ্যাশেজ সিরিজ (৩য় সিরিজ জয়) |
| --- |
| 
* শ্রিউসবারি (অঃ)
* অ্যাটওয়েল
* বার্নস
* বেটস
* ব্রিগস
* ফ্লাওয়ার্স
* হান্টার (†)
* পিল
* রিড
* স্কটন
* ইউলিট

 |
| 
* *লিলিহোয়াইট*
* *শ*

 |
| *বাঁকা হরফে* দলে অন্তর্ভূক্ত হলেও কোন খেলায় অংশগ্রহণ না করাকে বুঝানো হয়েছে |
**শর্বা, শোর্বা** বা **শোরবা** হচ্ছে একধরনের স্যুপ বা জাউ যা বলকান অঞ্চল, উত্তর আফ্রিকা, পূর্ব ইউরোপ, মধ্য এশিয়া, দক্ষিণ এশিয়া , এবং মধ্যপ্রাচ্যের কুইজিনে পাওয়া যায়।

বানান রূপগুলো
-------------

*শোরবা* শব্দটি এসেছে ফার্সি شور *শোর* ("লোনা") এবং با *বা* ("জাউ") -এর যোগসুত্রে।

ভাষাভেদে এর বিভিন্নভাবে উচ্চারণ হয়ে এসেছে। আসল শব্দ ***শোর্বা*** (ফার্সি: شوربا‎‎) থেকে *শোরিবা* (আমহারীয়: ሾርባ?), *শোরওয়া* (পশতু: شوروا), *শোর্ব্* (রোমানীয়: ciorbă), *শুর্পা* (রুশ: шурпа), *শোর্পা* (উইগুর ভাষায়: شورپا, шорпа‎),*চোর্বা* (তুর্কি: *çorba*), *শোর্পো* (কিরগিজ: шорпо) এবং *সোর্পা* (কাজাখ: сорпа)। দক্ষিণ এশিয়ায় শোরবা হিন্দিতে (হিন্দি: शोरबा) এবং উর্দুতে (উর্দু: شوربہ‎‎) ঝোল বা স্যুপ উভয়কেই বোঝায়।

বৈচিত্র্যের
-----------

* বসনিয় শোরবা এবং সমুন রুটিবসনিয় শোরবা এবং সমুন রুটি
* বুলগেরীয় চোর্বাবুলগেরীয় চোর্বা
* কিরগিজ শোর্পো রান্নাচড়ানোকিরগিজ শোর্পো রান্নাচড়ানো
* সার্বিয় শোর্বাসার্বিয় শোর্বা

তথ্যসূত্র
---------

1. ↑  Alan Davidson (২১ সেপ্টেম্বর ২০০৬)। *The Oxford Companion to Food*। OUP Oxford। পৃষ্ঠা 2055–। আইএসবিএন 978-0-19-101825-1।
**বিস্(η৫-সাইক্লোপেন্টাডাইইনাইল)রোডিয়াম(II)** নামে পরিচিত, **রোডোসিন** হল এমন একটি রাসায়নিক যৌগ যার রাসায়নিক সংকেত [Rh (C5H5) 2]। এর প্রতিটি অণুতে রোডিয়াম এর একটি পরমাণু থাকে যা সাইক্লোপেন্টাডাইইনাইল বলয় নামে পরিচিত পাঁচটি কার্বন পরমাণুর, দুইটি সমতলীয় অ্যারোমেটিক সিস্টেমের মধ্যে স্যান্ডউইচ বিন্যাসে আবদ্ধ থাকে। ইহাতে (হ্যাপটিক) সমযোজী রোডিয়াম-কার্বন বন্ধন বিদ্যমান থাকায় একে জৈব-ধাতব যৌগ বলা হয়। [Rh(C5H5)2] রেডিকেলটি ১৫০ ° সেলসিয়াস তাপমাত্রার উর্ধে বা শীতল হতে তরল নাইট্রোজেন তাপমাত্রার (-১৯৬ ° সেলসিয়াস) মধ্যবর্তী অবস্থায় পাওয়া যায়। কক্ষ তাপমাত্রায়, এই রেডিকেলের একজোড়া তাদের সাইক্লোপেন্টোডাইইনাইল বলয়ের মাধ্যমে যুক্ত হয়ে একটি হলুদ কঠিন, ডাইমার গঠন করে।

১৯ শতকের জাইসের লবণ এবং নিকেল টেট্রাকার্বোনাইল এর আবিষ্কার জৈব-ধাতব রসায়নের ইতিহাসের অন্তর্ভুক্ত । এসকল যৌগ তৎকালিন সময়ে অধিষ্ঠিত রাসায়নিক বন্ধন মডেলের সাথে মানানসই না হওয়ায় রসায়নবিদরা অনেক চ্যালেঞ্জের সম্মুখীন হয়েছিলেন। রোডোসিনের আয়রন এনালগ এবং বর্তমানে পরিচিত মেটালোসিন শ্রেণীর অন্তর্গত প্রথম যৌগ ফেরোসিন এর আবিষ্কার আরও নতুন চালেঞ্জের সৃষ্টি করে। ফেরোসিন এবং সেই সঙ্গে এর অনুরূপ রাসায়নিক কাঠামো বিশিষ্ট রোডোসেনিয়াম (রোডোসিনের ইউনিপজিটিভ ক্যাটায়ন) ও এর কোবাল্ট ও ইরিডিয়াম এর কাউন্টার পার্ট সমূহকে অস্বাভাবিক ভাবে রাসায়নিকভাবে স্থিতিশীল অবস্থায় পাওয়া যায়। জৈব- ধাতব প্রজাতি ও উক্ত যৌগ সমূহের বিষদ গবেষণা শেষ পর্যন্ত নতুন বন্ধন মডেল গঠনে সহায়তা করে এবং এই মডেলটি দ্বারা সহজে এদের সংগঠন ও সুস্থিতি ব্যাখ্যা করা যায়। রোডোসেনিয়াম- রোডোসিন সিস্টেমসহ বিভিন্ন স্যান্ডউইচ যৌগের ওপর গবেষণার জন্য জেফরি উইলকিন্সন এবং আরনেস্ট অটো ফিসার ১৯৭৩ সালে রসায়ন বিভাগে নোবেল পুরস্কার অর্জন করেন। 

স্থিতিশীলতা এবং প্রস্তুতির আপেক্ষিক স্বাচ্ছন্দতার কারণে, রোডোসিনিয়াম লবণসমূহ সাধারণত, অস্থিতিশীল যৌগ যেমন রোডোসিন এবং রোডোসিনের প্রতিস্থাপিত যৌগসমূহ তৈরির জন্য সূচনাকারী উপাদান হিসেবে ব্যবহৃত হয়। মূল সংশ্লেষণে সাইক্লোপেন্টাডাইইনাইল অ্যানায়ন এবং ট্রিস্(এসিটাইলএসিটোনাটো)রোডিয়াম(III) ও গ্যাস-ফেজ জারণ বিজারণ ট্রান্সমেটালেসন এবং অর্ধ- স্যান্ডউইচ প্রিকারসার সহ অন্যান্য বিভিন্ন পদ্ধতি ব্যবহৃত হতো বলে জানা যায়। অক্টাফিনাইলরোডোসিন হল (আটটি ফিনাইল গ্রুপ বিশিষ্ট একটি জাতক) সর্বপ্রথম কক্ষ তাপমাত্রায় পৃথককৃত রোডোসিনের প্রতিস্থাপিত যৌগ, যদিও ইহা বায়ুতে দ্রুত ক্ষয়প্রাপ্ত হয়। এক্স- রে ক্রিস্টালোগ্রাফি প্রমাণ করেছে যে অক্টাফিনাইলরোডোসিনে একটি স্ট্যাগার্ড কনফরমেশন বিশিষ্ট স্যান্ডউইচ কাঠামো বিদ্যমান রয়েছে। কোবাল্টোসিন, যা গবেষণায় একটি এক ইলেকট্রন দানকারী বিজারক হিসেবে কার্যকর হলেও, এখন পর্যন্ত আবিষ্কৃত কোন রোডোসিন জাতক অনুরূপ ব্যবহারের জন্য পর্যাপ্ত স্থিতিশীল নয়।
**প্রয়াগরাজ–নতুন দিল্লি হামসফর এক্সপ্রেস** (বা **প্রয়াগরাজ হামসফর এক্সপ্রেস**) ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা উত্তরপ্রদেশের প্রয়াগরাজ জংশন রেলওয়ে স্টেশন এবং দিল্লির নতুন দিল্লি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে চারবার ১২২৭৫ / ১২২৭৬ ট্রেন নম্বরাঙ্কিত হয়ে পরিচালিত হচ্ছে। ট্রেনটি উত্তরপ্রদেশ ও দিল্লির মধ্যে চলাচল করে। এটি ভারতের সপ্তম দ্রুতগতির ট্রেন। ২০১০ সালের ৯ ফেব্রুয়ারি থেকে এই ট্রেনটি একই ট্রেন নম্বরে **এলাহাবাদ–নতুন দিল্লি দুরন্ত এক্সপ্রেস** নামে পরিচিত হলেও ২০১৯ সালে এটি হামসফর এক্সপ্রেসে পরিণত হয়।

কোচের বৈশিষ্ট্য
---------------

ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা। কোচে চোদ্দটি এসি-৩ টায়ার, চারটি শয়নযান ও দুটি জেনারেটর পাওয়ার কার রয়েছে।

পরিষেবা
-------

১২২৭৫ নং প্রয়াগরাজ–নতুন দিল্লি হামসফর এক্সপ্রেস ৮৩ কিমি প্রতি ঘন্টা বেগে প্রয়াগরাজ থেকে যাত্রা শুরু করে ৭ ঘন্টা ৪০ মিনিটে ৬৩৫ কিমি এবং ১২২৭৬ নং ট্রেনটি ৮১ কিমি প্রতি ঘন্টা বেগে নতুন দিল্লি থেকে যাত্রা শুরু করে ৭ ঘন্টা ৫০ মিনিটে ঐ দূরত্ব অতিক্রম করে।

লোকো লিংক
---------

প্রয়াগরাজ–নতুন দিল্লি হামসফর এক্সপ্রেসের শয়নযান
এই ট্রেনটি কানপুর ইলেকট্রিক লোকো শেড ডব্লিউএপি-৭ লোকোমোটিভ দ্বারা প্রয়াগরাজ থেকে নতুন দিল্লি পর্যন্ত যায়। দুরন্ত এক্সপ্রেস পরিষেবার অন্তর্ভুক্ত থাকাকালীন এটি গাজিয়াবাদ ইলেকট্রিক লোকো শেড ডব্লিউএপি-৫ লোকোমোটিভ দ্বারা পরিচালিত হত।

পথ ও যাত্রাবিরতি
----------------

১২২৭৫ / ১২২৭৬ নং প্রয়াগরাজ–নতুন দিল্লি হামসফর এক্সপ্রেস বিনা বিরতিতে যাত্রা সম্পন্ন করে।

টীকা
----

1. ↑  উভয় দিকে সপ্তাহে চার দিন

তথ্যসূত্র
---------

1. ↑  "11 Fastest Trains in India - Superfast Trains by Speed in India 2021"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শহীদ ১২৯** (ফার্সি: شاهد ١٢٩) ইরানের তৈরি চালকবিহীন গোয়েন্দা বিমান (ড্রোন)। এ ড্রোন ইসরাইলসহ মধ্যপ্রাচ্যের অধিকাংশ দেশের ওপর দিয়ে খুব নিচু হয়ে উড়ে যেতে সক্ষম। ইরান ঘোষণা করেছে যে, এসব ক্ষেপণাস্ত্র ৫০ সেকেন্ডের মধ্যে যে কোনো বড় টার্গেট ডুবিয়ে দিতে সক্ষম।

পাল্লা
------

শহীদ ১২৯ এর পাল্লা ২ হাজার কিলোমিটার বা এক হাজার ২৪০ মাইল। তাতে বোমা ও ক্ষেপণাস্ত্র বসানো যাবে এবং এ ড্রোন গোয়েন্দা পর্যবেক্ষণ ও যুদ্ধে অংশগ্রহণে সক্ষম। আইআরজিসির মহাকাশ গবেষণা সংস্থার প্রধান আমির আলী হাজীজাদেহ বলেছেন, তারা মার্কিন ড্রোনের অনুরূপ ড্রোন নির্মাণের চেষ্টা করছেন। ২০১১ সালে ইরান একটি চালকবিহীন মার্কিন গোয়েন্দা বিমান ইলেক্ট্রনিক যন্ত্রপাতির সাহায্যে ভূপাতিত করার দাবি করে যদিও যুক্তরাষ্ট্র ইরানের দাবি নাকচ করে দিয়েছে।

সাদৃশ্য
-------

শহীদ-১২৯ এর সঙ্গে ২০১১ সালে ভূপাতিত মার্কিন ড্রোনের কোনো সাদৃশ্য আছে কিনা তা স্পষ্ট নয়। উপসাগরে যুক্তরাষ্ট্র ও তার মিত্রদের বৃহত্তম একটি নৌ মহড়ার পর ইরান এ ড্রোন উদ্বোধন করেছে।

তথ্যসূত্র
---------

1. 1 2 3  *ইরানের ২ হাজার কি. দূরপাল্লার ড্রোন উদ্বোধন[*স্থায়ীভাবে অকার্যকর সংযোগ*]*, জাস্ট নিউজ। ঢাকা থেকে প্রকাশের তারিখ: ২৬ সেপ্টেম্বর ২০১২ খ্রিস্টাব্দ।
ইউরোপে ফ্রাঙ্ক সাম্রাজ্যের উত্থান
**ফ্রাঙ্ক জাতি** ছিল কতগুলি জার্মান গোত্রের সমষ্টি। এরা ৩য় শতকের মধ্যভাগে রাইন নদীর মধ্য ও নিম্ন অববাহিকায় বসবাস করত। ২৫৩ সালের দিকে ফ্রাংকেরা রোমান প্রদেশগুলিতে প্রবেশ করা শুরু করে এবং এরপর দুইটি প্রধান দলে ভাগ হয়ে যায়- সালীয় ফ্রাঙ্ক ও রিপুয়ারীয় ফ্রাঙ্ক। সালীয় ফ্রাঙ্কেরা রাইনের নিম্ন অববাহিকার অঞ্চল এবং রিপুয়ারীয় ফ্রাঙ্কেরা নদীটির মধ্য অববাহিকা অঞ্চলে বাস করত। ৩৫৮ সালে রোমান সম্রাট ইউলিয়ান সালীয় ফ্রাঙ্কদের পরাজিত করলে তারা রোমের সাথে মিত্রতা স্থাপন করে। ৫ম শতকের শুরুতে রোমানরা রাইন অববাহিকা থেকে সরে গেলে সালীয় ফ্রাংকেরা লোয়ার নদীর উত্তরের বেশির ভাগ অঞ্চলে নিজেদের আধিপত্য বিস্তার করে।

সালীয় ফ্রাঙ্ক রাজা ১ম ক্লোভিসের অধীনে মেরোভিংগীয় রাজবংশের পত্তন ঘটে। এরপর থেকে ফ্রাঙ্করাজ্যের ক্ষমতা ও বিস্তার ক্রমে বৃদ্ধি পেতে থাকে। ৪৮৬ সালে রাজা ক্লোভিস গল রাজ্যে রোমের নিযুক্ত শেষ প্রশাসক সিয়াগ্রিউসের পতন ঘটান। এরপর তিনি আলামান্নি, বুর্গুন্ডীয়, আকিতানিয়া ভিসিগথ এবং রিপুয়ারীয় ফ্রাংকদের দমন করেন। শেষ পর্যন্ত তার রাজ্যের সীমানা দক্ষিণে পিরেনেস পর্বতমালা থেকে শুরু হয়ে উত্তরে ফ্রিসলান্ড পর্যন্ত এবং পশ্চিমে আটলান্টিক মহাসাগর থেকে পূর্বে মাইন নদী পর্যন্ত বিস্তার লাভ করে। ৪৯৬ সালে ক্লোভিস খ্রিস্টধর্মে ধর্মান্তরিত হন এবং এর ফলে ফ্রাংকীয় রাজতন্ত্র ও রোমের পোপের মধ্যে ঘনিষ্ঠ সম্পর্কের সূচনা হয়।

ক্লোভিসের মৃত্যুর পর রাজ্যটি তার চার ছেলের মধ্যে ভাগ করে দেওয়া হয়। এর পরের শতাব্দীতে রাজ্যটি বেশ কয়েকবার ভাঙ্গা হয় ও পুনরায় একত্রিত করা হয়। শেষ পর্যন্ত ৬১৩ খ্রিষ্টাব্দে ২য় ক্লোতের দেশটি পুনর্গঠিত করে। কিন্তু ক্লোতের-এর মৃত্যুর পর রাজাদের ক্ষমতা খর্ব হয় এবং রাজপ্রাসাদের মেয়র ও অন্যান্য ঊর্ধ্বতন কর্মকর্তারা প্রকৃত ক্ষমতার অধিকারী হন। তবে রাজ্যের পূর্বাংশে অস্ট্রেশিয়াতে ক্যারোলিঙ্গীয় নামের একটি শক্তিশালী রাজপরিবারের উত্থান ঘটে। তারা প্রায় ১০০ বছর ধরে ফ্রাঙ্করাজ্য শাসন করেন। ৬৮৭ সালে হের্স্টালের পেপিন, যিনি পূর্বাঞ্চলীয় অস্ট্রেশিয়ার রাজকীয় মেয়র ছিলেন, পশ্চিমের নয়স্ত্রিয়া ও বুর্গুন্ডির শক্তিগুলিকে পরাজিত করেন এবং একত্রিত ফ্রাঙ্কীয় রাজ্যের প্রধানরূপে আবির্ভূত হন। তার ছেলে শার্ল মার্তেল পূর্বদিকে রাজ্যের বিস্তার সাধন করেন এবং ৭৩২ সালে তুর ও পোয়াতিয়ে শহরের মধ্যবর্তী এক স্থানে মুরদের প্রতিহত করেন। ফ্রাঙ্কীয় রাজ্যের সর্বোচ্চ উন্নতি ঘটে শার্ল মার্তেলের পৌত্র শার্লমাইনের আমলে। শার্লমাইন ছিলেন তার সময়ে ইউরোপের সবচেয়ে শক্তিশালী রাজা। ৮০০ খ্রিষ্টাব্দের ২৫শে ডিসেম্বর পোপ লেও তাকে কারোলুস আউগুস্তুস, রোমানদের সম্রাট, উপাধি দেন। শার্লমাইনের এই উপাধি পরে পবিত্র রোমান সাম্রাজ্যের সম্রাটেরা ১৯শ শতক পর্যন্ত ধারণ করেন। শার্লমাইনের অধীনস্থ ফ্রাঙ্কীয় রাজ্যটি পরে ফ্রান্স রাজ্যে পরিণত হয়।
**শরীফাবাদ হাই স্কুল এন্ড কলেজ** বাংলাদেশের ফরিদপুর জেলার অন্তর্গত ভাঙ্গা উপজেলায় অবস্থিত একটি শিক্ষাপ্রতিষ্ঠান। কলেজটি মাধ্যমিক ও উচ্চ শিক্ষা অধিদপ্তর, ঢাকা এবং শিক্ষা মন্ত্রণালয়, গণপ্রজাতন্ত্রী বাংলাদেশ সরকার কর্তৃক অনুমোদিত।

ইতিহাস ও পরিচিতি
----------------

শরীফাবাদ হাই স্কুল এন্ড কলেজ ভাঙ্গা উপজেলাধীন ঘারুয়া ইউনিয়নের একটি শিক্ষাপ্রতিষ্ঠান। অত্র এলাকার দরিদ্র জনগোষ্ঠির সন্তান সন্ততির সু-শিক্ষা গ্রহণের সুবিধার্থে তৎকালিন শিক্ষায় নিবেদিত প্রান জনাব মরহুম আব্দুল আজিজ খলিফা,জনাব মরহুম মোশারফ হোসেন, জনাব মরহুম মাহতাব উদ্দিন লস্কর,প্রয়াত বনমালী দত্ত, জনাব আবুল কাশেম মৃধা প্রমুখ তাদের আন্তরিক সদিচ্ছা, ভূ-সম্পত্তি, অর্থকড়ি, মেধাশক্তি ও কায়িক শ্রম দিয়ে ১৯৬১ সনে অত্র শিক্ষাপ্রতিষ্ঠানটি প্রতিষ্ঠা করেন। সেই থেকেই বিদ্যালয়ের অগ্রযাত্রা শুরু। বিদ্যালয়ের প্রতিষ্ঠাতা প্রধান শিক্ষক ছিলেন জনাব আবদুল জব্বার মোল্লা। প্রতিষ্ঠানটি ২০১৪-১৫ শিক্ষাবর্ষ থেকে একাদশ শ্রেণী খোলার অনুমতি প্রাপ্ত হয়ে ৬ষ্ঠ থেকে একাদশ শ্রেণী পর্যন্ত প্রায় ১২০০ ছাত্র-ছাত্রী এবং ৩০ জন শিক্ষক কর্মচারী নিয়ে গঠিত।

তথ্যসূত্র
---------

1. ↑  "SHARIFABAD HIGH SCHOOL & COLLEGE"। *www.sharifabadhsc.edu.bd*। ২০২১-০৩-০৪ তারিখে মূল থেকে আর্কাইভ করা। সংগ্রহের তারিখ ২০২০-০৫-৩১।
2. ↑  "Sharifabad High School (2020)"। *www.schoolandcollegelistings.com*। সংগ্রহের তারিখ ২০২০-০৫-৩১।

বহিঃসংযোগ
---------
**শহীদ স্মৃতি মহিলা মহাবিদ্যালয়** বাংলাদেশের খুলনা জেলার একটি উচ্চ শিক্ষাপ্রতিষ্ঠান। বাংলাদেশের স্বাধীনতা যুদ্ধ ও বাংলা ভাষা আন্দোলনের শহীদদের স্মৃতির প্রতি শ্রদ্ধা জানিয়ে এই প্রতিষ্ঠানটি স্থাপন করা হয়।

অবস্থান
-------

ভদ্রা নদীর তীরে অবস্থিত এই শিক্ষাপ্রতিষ্ঠানটির অবস্থান বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার ডুমুরিয়া উপজেলা সদরে।

ইতিহাস
------

ডুমুরিয়া উপজেলার নারী শিক্ষা বিকাশের লক্ষ্যে ১৯৯৪ সালের ২৪ জুন তৎকালীন ডুমুরিয়ার স্থানীয় সামাজিক, সাংস্কৃতিক ও রাজনৈতিক সংগঠনের নেতৃবৃন্দের সহযোগিতায় এই কলেজটি প্রতিষ্ঠা লাভ করে। প্রতিষ্ঠাকালীন অধ্যক্ষ শেখ মোয়াজ্জেম হোসেন ; সাংস্কৃতিক সংগঠক হারুন অর রশীদ খান কে সাথে নিয়ে এই কলেজের কার্যক্রম শুরু করেন। 
সমাজসেবক মোল্লা আবুল কাশেম কলেজটির প্রতিষ্ঠাতা সদস্য।
কলেজটি ১৯৯৫ খ্রিষ্টাব্দে উচ্চ মাধ্যমিক ও ২০০০ সালে ডিগ্রি পর্যায়ে স্বীকৃতি লাভ করে।

শিক্ষা কার্যক্রম
----------------

প্রতিষ্ঠালগ্ন থেকে এ মহাবিদ্যালয়ে উচ্চ মাধ্যমিক পর্যায়ে - মানবিক, বাণিজ্য ও বিজ্ঞান শাখা খোলা হয় এবং শিক্ষার পাঠ্য বিষয় হিসাবে এতে সংযুক্ত হয় -বাংলা, ইংরেজি, ইতিহাস, ইসলামের ইতিহাস, অর্থনীতি, পৌরনীতি, যুক্তিবিদ্যা, সমাজকল্যাণ, মনোবিজ্ঞান, সংস্কৃত, ইসলামী শিক্ষা, ভূগোল, কৃষি শিক্ষা, পদার্থ, জীববিদ্যা, উচ্চতর গণিত ও বাণিজ্য বিভাগের সকল বিষয়। এছাড়া ডিগ্রি পর্যায়ে - মানবিক ও সামাজিক বিজ্ঞান শাখায়- ইতিহাস, ইসলামের ইতিহাস, অর্থনীতি, রাষ্ট্রবিজ্ঞান, দর্শন, ইসলামী শিক্ষা, ভূগোল, সংস্কৃত বিষয় রয়েছে। বর্তমানে মহিলা কলেজটিতে ছয় শতাধিক ছাত্রী অধ্যয়নরত রয়েছে।

তথ্যসূত্র
---------

1. ↑  "ডুমুরিয়ার মহাবিদ্যালয়ে হত্যা নাশকতাসহ বিভিন্ন মামলার আসামীকে নিয়োগ দেয়া চেষ্টা"। *দলিত ভয়েস ২৪.কম*। সংগ্রহের তারিখ ২০১৯-০৯-০৯। [*স্থায়ীভাবে অকার্যকর সংযোগ*]
2. 1 2 3  "শহীদ স্মৃতি মহিলা মহাবিদ্যালয়"। *khulnapedia.com*। সংগ্রহের তারিখ ২০১৯-০৯-০৯। [*স্থায়ীভাবে অকার্যকর সংযোগ*]
**রেতনো লেসতারি প্রিয়ানসারি মারসুদী** (জন্ম ২৭ নভেম্বর ১৯৬২) হচ্ছেন ইন্দোনেশিয়ার একজন রাষ্ট্রদূত এবং বর্তমান মন্ত্রীসভায় ইন্দোনেশিয়ার পররাষ্ট্রমন্ত্রী হিসেবে দায়িত্ব পালন করছেন। তিনি এই পদে নিযুক্ত প্রথম মহিলা মন্ত্রী। ২০১২ থেকে ২০১৪ সাল পর্যন্ত তিনি নেদারল্যান্ডস -এ ইন্দোনেশিয়ার রাষ্ট্রদূত এবং ২০০৫ থেকে ২০০৮ সাল পর্যন্ত আইসল্যান্ড এবং নরওয়ে-এ ইন্দোনেশিয়ার রাষ্ট্রদূত হিসেবে নিযুক্ত ছিলেন।

প্রারম্ভের জীবন
---------------

মারসুদী সামরাং-এ জন্মেগ্রহণ করেছেন, এসএমএ ৩ সামারাং থেকে তিনি স্নাতক হন এবং আন্তর্জাতিক সম্পর্কে তার পড়ালেখা অব্যাহত রাখেন এবং ১৯৮৫-এ , গাদজাহ মাদা বিশ্ববিদ্যালয় থেকে পাশ করেন। হ্যাগ ইউনিভার্সিটি অফ আপ্লাইড সাইন্স থেকে ইন্টারন্যাশনাল ইউরোপীয় আইন ও নীতিমালায় মাস্টার্স ডিগ্রি অর্জন করেনন এবং তারপর নেদারল্যান্ড ইনস্টিটিউট অফ ইন্টারন্যাশনাল রিলেশনস ক্লিংজেন্ডেল থেকে পররাষ্ট্র মন্ত্রণালয়ের প্রশিক্ষণ কর্মসূচি গ্রহণ করেন।

কর্মজীবন
--------

রেতনো বিশ্ববিদ্যালয়ের পরে পররাষ্ট্র মন্ত্রণালয়ে যোগ দেন। ১৯৯৭ থেকে ২০০১ এর মধ্যে, নেদারল্যান্ডসের হেগের ইন্দোনেশিয়ার দূতাবাসে মারসুদী অর্থনৈতিক বিষয়ক প্রথম সচিব হিসাবে দায়িত্ব পালন করেন। ২০০১-এ, তিনি ইউরোপ ও আমেরিকা বিষয়ক পরিচালক হিসাবে নিযুক্ত হন। ২০০৩ সালে মারসুদী পশ্চিম ইউরোপ বিষয়ক পরিচালক পদে উন্নীত হন।

২০০৫-এ, তিনি নরওয়ে এবং আইসল্যান্ড-এ ইন্দোনেশিয় রাষ্ট্রদূত নিযুক্ত হন। তার কর্মজীবনের সময়ে, তিনি ২০১১ সালের ডিসেম্বরে রয়্যাল নরওয়েজিয়ান অর্ডার অফ মেরিট ভূষিত হন, প্রথম ইন্দোনেশিয়ান হিসেবে তিনি এই পুরস্কার লাভ করেন। তিনি অল্প সময়ের মধ্যে ওসলো বিশ্ববিদ্যালয়-এর মানবাধিকার বিষয়ে গবেষণা করেছিলেন। মারসুদি জাকার্তা ফিরে এসে ইউরোপীয় ও আমেরিকান বিষয়ক মহাপরিচালক নিযুক্ত হন।

২০১২ সালে নেদারল্যান্ডসে ইন্দোনেশিয়ার রাষ্ট্রদূত হিসেবে মারসুদীকে নিযুক্ত করা হয়। তিনি ইইউ, এএসইএম, এবং ফোরাম অফ ইস্ট এশিয়া-ল্যাটিন আমেরিকা কোঅপারেশন -এর বিভিন্ন বহুপাক্ষিক ও দ্বিপক্ষীয় আলোচনা পরিচালনা করেছেন। ২৭ অক্টোবর ২০১৪-এ, ইন্দোনেশিয়ার রাষ্ট্রপতি জোকো উইদোদো তাকে মন্ত্রীসভায় পররাষ্ট্র মন্ত্রী হিসেবে নিয়োগ দেন।

সম্মননা
-------

* গ্র্যান্ড ক্রস অফ দ্য রয়েল নরওয়েজিয়ান অর্ডার অফ মেরিট (২০১১)
* গ্র্যান্ড ক্রস অফ অর্ডার অফ দৌ সান অফ পেরু (২০১৮)

তথ্যসূত্র
---------

1. ↑  "Joko Widodo appoints Indonesia's first female foreign minister, Retno Marsudi"। The Guardian। সংগ্রহের তারিখ ৭ জানুয়ারি ২০১৫।
2. ↑  "Ambassador Retno Marsudi to Strengthen Indonesia-Netherlands Special Ties"। *Embassy of the Republic of Indonesia, The Hague*। ২০১২-০১-১৩। ২০১৬-০৯-১৭ তারিখে মূল থেকে আর্কাইভ করা। সংগ্রহের তারিখ ২০১৬-০৯-০৪।
3. ↑
4. 1 2 3 4  "Retno Marsudi named foreign affairs minister"। *antaranews.com*। সংগ্রহের তারিখ ৯ জানুয়ারি ২০১৫।
5. ↑  "Menlu Retno Marsudi Sudah Siapkan Program Kerja"। *kompas.com*। ২০ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৫।
6. ↑  "Retno Marsudi, Menlu Perempuan Pertama Indonesia"। *bisnis.com*। ১১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৫।
7. ↑  "Delapan "Srikandi" di Kabinet Kerja Diapresiasi"। *kompas.com*। সংগ্রহের তারিখ ৯ জানুয়ারি ২০১৫।
8. ↑  "Marsudi receives medal of merit from Peru - ANTARA News"। *Antara News* (ইংরেজি ভাষায়)। সংগ্রহের তারিখ ২৫ মে ২০১৮।
অক্সফোর্ডে অবস্থিত রোডস হাউস ভবন, যার নকশা করেন স্যার হার্বার্ট বেকার।
**রোডস বৃত্তি** (ইংরেজি: Rhodes Scholarship) যুক্তরাজ্যের অক্সফোর্ড বিশ্ববিদ্যালয়ে পড়ার জন্য একটি আন্তর্জাতিক স্নাতকোত্তর বৃত্তি প্রদান প্রকল্প। বৃত্তিটি ১৯০২ সালে চালু করা হয়। এটি ইতিহাসের প্রথম বড় মাপের আন্তর্জাতিক বৃত্তি প্রদান প্রকল্প। ইংরেজ ব্যবসায়ী ও রাজনীতিবিদ সেসিল রোডস এই বৃত্তিদান প্রকল্পটি প্রতিষ্ঠা করেন, যার উদ্দেশ্য ছিল ইংরেজিভাষী দেশগুলির মধ্যে একতায় উৎসাহ প্রদান করা এবং কর্মজীবনের অভিমুখ নির্বিশেষে বৃত্তিপ্রাপ্ত শিক্ষার্থীদের মধ্যে ভবিষ্যতে নাগরিক নেতৃত্ব দানের গুণাবলি ও নৈতিক সাহস প্রতিষ্ঠিত করা। শুরুতে রোডস বৃত্তিটি কমনওয়েলথ সংস্থাভুক্ত দেশগুলির (সাথে জার্মানি ও মার্কিন যুক্তরাষ্ট্রও অন্তর্ভুক্ত ছিল) পুরুষ আবেদনপ্রার্থীদের জন্য নির্দিষ্ট করা থাকলেও বর্তমানে এটি বিশ্বের সর্বত্র যেকোন পটভূমির আবেদনকারীর জন্য উন্মুক্ত। প্রাথমিকভাবে নারীদের সুযোগ না দেওয়া, প্রতিষ্ঠাতা রোডসের ইঙ্গ-শ্বেতাঙ্গ আধিপত্যবাদী মনোভাব এবং ব্রিটিশ উপনিবেশবাদের সাথে সংশ্লিষ্টতার কারণে এই বৃত্তিদান প্রকল্পটি বিতর্কিত।

রোডস বৃত্তিপ্রাপ্ত শিক্ষার্থীদের মধ্যে অন্যতম হলেন পাকিস্তানের প্রাক্তন রাষ্ট্রপতি ওয়াসিম সাজ্জাদ, অস্ট্রেলিয়ার প্রাক্তন প্রধানমন্ত্রী টোনি অ্যাবট, বব হক ও ম্যালকম টার্নবুল, মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটন, জাতিসংঘে প্রাক্তন মার্কিন রাষ্ট্রদূত সুজান রাইস এবং একাধিক নোবেল পুরস্কার বিজেতা। বেশ কয়েকজন ব্যক্তি বৃত্তিটি প্রত্যাখ্যানও করেছেন।

তথ্যসূত্র
---------

1. ↑  "The Rhodes Trust Annual Report and Financial Statements for the Year Ended 30 June 2015" (পিডিএফ)। ১০ জুন ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১৬।
2. ↑  Cecil Rhodes & William Thomas Stead (১৯০২)। *The last will and testament of Cecil John Rhodes: with elucidatory notes to which are added some chapters describing the political and religious ideas of the testator*। "Review of Reviews" Office।
3. ↑  Rhodes, R. A. W. (২০১৭-০৮-২৪)। "From Prime Ministerial Power to Core Executive"। *Oxford Scholarship Online*। **1**। ডিওআই:10.1093/oso/9780198786108.003.0009।
4. ↑  "Home | The Rhodes Scholarships"। *www.rhodesscholar.org*। সংগ্রহের তারিখ ২০১৮-০৭-০৫।
5. ↑  Kirby, Tony (এপ্রিল ২০১৩)। "Alimuddin Zumla: infectious diseases guru and survivor"। *The Lancet. Infectious Diseases*। **13** (4): 301। আইএসএসএন 1474-4457। ডিওআই:10.1016/S1473-3099(13)70045-8। পিএমআইডি 23531387।
ছবিঃস্টিকি
**স্টিকি কীগুলি** এমন কিছু গ্রাফিকাল ইউজার ইন্টারফেসের একটি প্রবেশযোগ্য বৈশিষ্ট্য যা ব্যবহারকারীদের শারীরিক অক্ষমতা রয়েছে বা ব্যবহারকারীদের পুনরাবৃত্ত স্ট্রেইন আঘাত হ্রাস করতে সহায়তা করে ( *ইমাস্যাক পিঙ্কি* নামে পরিচিত একটি সিনড্রোম)। এটি একবারে একাধিক কী চাপার পরিবর্তে কীস্ট্রোককে সিরিয়ালাইজ করে, ব্যবহারকারীকে শিফট, কন্ট্রোল (Ctrl), অল্টার (Alt) বা উইন্ডোজ কী-এর মতো একটি সংশোধক কী টিপতে এবং ছেড়ে দিতে সহায়তা করে এবং অন্য কোন কি না চাপা পর্যন্ত তা সচল রাখে।

স্টিকি কী মাইক্রোসফ্ট উইন্ডোজে এবং ম্যাক ওএস **স্টিকি কী** হিসাবে পাওয়া যায়, এবংইউনিক্স / এক্স 11 সিস্টেমগুলিতে এক্সেসএক্স ইউটীলিটী নামে উপলব্ধ ।

ইতিহাস
------

স্টিকি কি সর্বপ্রথম ম্যাক ওএস এর সিস্টেম ৬-এ ইজি এক্সেস এক্সটেনশন এর সাথে যুক্ত হয়েছিল, এতে মাউস কীগুলি কার্যকারিতাও অন্তর্ভুক্ত ছিল। 

১৯৯৪ সালে সোলারিস এক্সেসএক্স ইউটীলিটী ২.৪ দিয়ে প্রেরণ করা হয়েছে, এটি স্টিকি কী এবং মাউস কীগুলির কার্যকারিতা সরবরাহ করে। 

মাইক্রোসফ্ট স্টিকিকিগুলি উইন্ডোজ 95- এ উইন্ডোজ প্ল্যাটফর্মের সাথে পরিচয় করিয়েছে।

সক্ষম করা
---------

উইন্ডোজে, শিফট কীটি ৫ বার সংক্ষিপ্ত বিরতি দিয়ে টিপলে এই বৈশিষ্ট্যটি সক্ষম করতে চান কিনা তা জানতে একটি উইন্ডো পপ আপ হবে। উইন্ডোজ কন্ট্রোল প্যানেলে অ্যাক্সেসিবিলিটি আইকনের মাধ্যমেও বৈশিষ্ট্যটি চালু এবং বন্ধ করা যেতে পারে। একবার সক্ষম হয়ে গেলে বৈশিষ্ট্যটি বন্ধ করতে, একই সাথে ৩ বা ততোধিক স্টিকি কী (সিটিআরএল, আল্ট, শিফট, উইন্ডোজ বোতাম) চাপতে হবে।

লিনাক্স, বিএসডি এবং অন্যান্য ইউনিক্স অপারেটিং সিস্টেমের আওতায় সক্ষম করতে, server `+accessx` »কমান্ড লাইন চালু করতে হবে এবং এক্সকেবি এক্সটেনশন সক্ষম হওয়া সহ এক্স সার্ভারটি চালান, তারপরে five `⇧ Shift` কীটি পাঁচবার `⇧ Shift` ।

সমস্যা
------

বছরে পর বছর এই ফিচারটি গেমারদের মঝে গেম অসুবিধার সৃষ্টী করে কারণ, গামারদের গেম খেলার সময় অনেকবার শিফট চাপার প্রয়োজন হয় যার ফলে গেমের উপরে ষ্টিকি কি পপ-আপ উইন্ডো শো করে যা গেমারদের জয় বিরক্তের সৃষ্টি করে।

এই সমস্যা সমাধানের জন্য কন্ট্রোল প্যানেল থেকে এই ফিচারটি বন্ধ করা ব্যবস্থা আছে।

সাউন্ড
------

স্টিকি কীগুলি উইন্ডোজ কম্পিউটার এবং ল্যাপটপে একটি সতর্কতা শোনায়, তবে ম্যাক বা অ্যাপল কম্পিউটারগুলিতে এটি একটি শান্ত টেপিং শব্দ করে। ম্যাক-এ, স্টিকি কীগুলি একবার শিফট কীতে চাপানো হয়।

আরো দেখুন
---------

* FilterKeys
* মাউস চাবি
* ধীর চাবি
* ToggleKeys

তথ্যসূত্র
---------

1. ↑  "Make the keyboard easier to use in Windows 7 - Windows Help"। Microsoft। আগস্ট ৩১, ২০১৬। সংগ্রহের তারিখ এপ্রিল ২৯, ২০১৮।
2. ↑  "macOS Sierra: Use accessibility features"। *Apple Support*। Apple Inc.। সেপ্টেম্বর ২৩, ২০১৫। সংগ্রহের তারিখ ডিসেম্বর ২৮, ২০১৫।
3. ↑  "The X Keyboard Extension: Protocol Specification" (PDF)। সংগ্রহের তারিখ ২০০৯-১১-০৮।
4. ↑  Underwood, R. C. (সেপ্টেম্বর ১০, ১৯৯৯)। "SGI AccessX"। [*স্থায়ীভাবে অকার্যকর সংযোগ*]
5. ↑  *Using Your Classic* (পিডিএফ)। Apple Inc.। পৃষ্ঠা 146। ডিসেম্বর ১২, ২০০২ তারিখে মূল (PDF) থেকে আর্কাইভ করা।
6. ↑  "About AccessX"। *Sun Microsystems Accessibility Program*। Sun Microsystems। এপ্রিল ২৪, ২০০৫। আগস্ট ১৭, ২০০৭ তারিখে মূল থেকে আর্কাইভ করা।
7. ↑  "15. Examples of use of loadkeys and xmodmap"। *Linux Documentation Project*। সংগ্রহের তারিখ ২০১৫-১২-১০।
খেলাধুলায় (বিশেষত ফুটবল) **দুই লেগ সমতা** (ইংরেজি: Two-legged tie) হছে দুটি দলের মধ্যে একটি প্রতিযোগিতা, যা দুটি ম্যাচ বা "লেগ" নিয়ে গঠিত, প্রতিটি দল একটি লেগ হোম দল হিসেবে খেলে। বিজয়ী দলটি সাধারণত দুইটি লেগের সামগ্রিক ফলাফলের মাধ্যমে নির্ধারিত হয়। উদাহরণস্বরূপ, যদি দুটি লেগের স্কোর হয়:

* প্রথম লেগ: ক দল ৪–১ খ দল
* দ্বিতীয় লেগ: খ দল ২–১ ক দল

তবে সামগ্রিক ফলাফলের হুবে ক দল ৫–৩ খ দল, যার মানে হচ্ছে ক দল জয়লাভ করেছে। কিছু প্রতিযোগিতায়, সামগ্রিক ফলাফল নির্বিশেষে প্রতিটি দল একটি লেগ জয়লাভ করলে একটি সমতা বিবেচিত করা হয়। নক-আউট কাপ প্রতিযোগিতা এবং প্লে অফে দুই লেগ সমতা ব্যবহার করা যেতে পারে।

উত্তর আমেরিকাতে, দুই লেগ সমতার সমতুল্য শব্দ হচ্ছে **হোম-অ্যান্ড-হোম সিরিজ** বা সমষ্টিগতভাবে ফলাফল নির্ধারিত হলে, **দুই-খেলা সর্বমোট গোলসংখ্যা সিরিজ**।

টাইব্রেকিং
----------

যদি দুটি লেগের পরে সামগ্রিক ফলাফল সমতায় থাকে, তবে সমতা ভঙ্গ করতে বিভিন্ন পদ্ধতি ব্যবহার করা যেতে পারে। অ্যাওয়ে গোলের নিয়মের অধীনে, যে দল বেশি গোল করেছে তারা অগ্রসর হয়। যদি অ্যাওয়ে গোল সংখ্যা সমান হয়, বা বিবেচনা না করা হয়, তবে সমতাটি অতিরিক্ত সময় এবং / অথবা পেনাল্টি শুটআউট দ্বারা বিজয়ীর সিদ্ধান্ত গ্রহণ যেতে পারে। পূর্বে ইউরোপীয় ক্লাবের প্রতিযোগিতায় দ্বিতীয় লেগের ভেন্যু বা একটি নিরপেক্ষ ভেন্যুতে পুনরায় খেলার ব্যবহৃত হতো। প্রিমেরা দিভিসিওন দে মেক্সিকোর "লিগিলা" (প্লে অফ)-এ, নিয়মিত মৌসুমের সর্বাধিক ভালো ফলাফল অর্জনকারী দলটি অগ্রসর হয়; কিছু লীগ একে অপরের বিরুদ্ধে দুটি দলের রেকর্ডকে আমলে নেয়। ইতালির সেরিয়ে বিতে উন্নিতের জন্য আয়োজিত প্লে অফে (যা সাধারণত সকল মৌসুমে ঘটে না), দ্বিতীয় লেগের নিয়মিত সময় শেষে সামগ্রিক ফলাফলের ভিত্তিতে দুই লেগের সমতা ভঙ্গ করার মাধ্যমে অতিরিক্ত সময় (অ্যাওয়ে গোলের নিয়ম ব্যবহৃত হয় না) খেলা হয়; অতিরিক্ত সময়ের পরেও যদি সমতা ভঙ্গ না হয়, তবে লীগ টেবিলের শীর্ষে থাকা দলটি এগিয়ে যায়।

তথ্যসূত্র
---------

1. ↑  Ross, James M. (২৭ জুন ২০০৭)। "Inter-Cities Fairs Cup 1960-61"। *RSSSF*। সংগ্রহের তারিখ ২০০৯-০৩-২৬।
**সোভেরেইগন মাস্ক** কন্টেইনার জাহাজ, যা মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ।

নকশা
----

সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারণ ক্ষমতা রয়েছে।  প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।

তথ্যসূত্র
---------

1. ↑  "Sovereign Maersk"। *www.maersk.com*। Mærsk Line। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৫।

বহিঃসংযোগ
---------
কোনও ব্যবস্থার **বলিষ্ঠতা** বা **সুস্থসবলতা** বলতে সেটির কার্যকরী অংশের উপর প্রভাব ফেলতে পারে, এমন কোনও বিঘ্ন সহ্য করার ক্ষমতাকে বোঝায়। অন্য ভাষায়, বলিষ্ঠতা হল "কোনও ব্যবস্থার পরিবর্তন প্রতিরোধ করার সেই ক্ষমতা, যাতে সেটির প্রাথমিক স্থিতিশীল গঠনের কোনও পরিবর্তন সাধিত না হয়।"

একটি বলিষ্ঠ বা সুস্থসবল ব্যবস্থা বহু ও বিভিন্ন ধরনের পরিস্থিতিতে কর্মক্ষম থাকে। যেমন একটি বলিষ্ঠ বিদ্যুৎ সরবরাহ ব্যবস্থা উচ্চ চাহিদা সত্ত্বেও 
ভেঙে না পড়ে কর্মক্ষম থাকে। আবার একটি বলিষ্ঠ ভবন সবধনের বহিরাগত বলের মুখে ধসে না পড়ে টিকে থাকে। অন্য ভাষায় বলিষ্ঠতার সাথে দীর্ঘস্থায়িত্ব (টিকে থাকার ক্ষমতা) ও শক্তিমত্তার সম্পর্ক আছে। প্রকৌশল শাস্ত্রে বিভিন্ন ধরনের বিঘ্নের সম্মুখীন হয়েও কোনও ব্যবস্থার উদ্দীষ্ট চরিত্র বজায় রাখার ক্ষমতাকে নির্দেশ করা হয়। যেমন বায়ুমণ্ডলের অবস্থার বৃহৎ পরিবর্তন সত্ত্বেও বিমানের ভেসে থাকা সেটির বলিষ্ঠতার উদাহরণ। জীববিজ্ঞানেও জৈব ব্যবস্থার বলিষ্ঠতার ধারণাটি বিদ্যমান, যেখানে জীবদেহের কোষগুলি সম্মিলিতভাবে পরিবেশগত বিঘ্নের অভিঘাত হ্রাস করে। সামগ্রিকভাবে বলা যায় যে কোনও ব্যবস্থার বলিষ্ঠতা হল বহিঃস্থ বাধাবিঘ্ন বা অভ্যন্তরীণ ত্রুটিবিচ্যুতি সহ্য করা বা সামলে নেবার ক্ষমতা এবং একই সাথে ঐসব ত্রুটি বা বাধাবিঘ্নের প্রত্যুত্তরে দ্রুত স্বাভাবিক অবস্থায় ফেরত আসার ক্ষমতা।

আরও দেখুন
---------

* ত্রুটিসহিষ্ণুতা
* ঘাতসহিষ্ণুতা
* বলিষ্ঠতা নীতি

তথ্যসূত্র
---------

1. ↑  Wieland, A. Wallenburg, C.M. 2012. Dealing with supply chain risks: Linking risk management practices and strategies to performance  ওয়েব্যাক মেশিনে আর্কাইভকৃত ১৯ এপ্রিল ২০২২ তারিখে. International Journal of Physical Distribution & Logistics Management, 42(10).
2. ↑  Mens, M.J.P. (জানুয়ারি ২০১৫), *System Robustness Analysis in Support of Flood and Drought Risk Management*, Deltares Select Series, **14**, IOS Press, পৃষ্ঠা 9–10 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শেখর চট্টোপাধ্যায়** (৫ মে, ১৯২৪ - ৬ এপ্রিল, ১৯৯৪) ছিলেন একজন বাঙালি নাট্যকর্মী, পরিচালক ও খ্যাতনামা অভিনেতা। তিনি সংগীত নাটক পুরষ্কারে সম্মানিত হয়েছিলেন।

প্রারম্ভিক জীবন
---------------

শেখর চট্টোপাধ্যায় নদিয়া জেলার ধর্মহদতে জন্মগ্রহণ করেন। কলেজে পড়াকালীন তিনি নাটকে অভিনয় করতেন। প্রথম জীবনে ভারতীয় গণনাট্য সংঘ বা আই পি টি এ তে যোগ দেন ও পরে লিটল থিয়েটার গ্রুপে চলে আসেন।

নাটক
----

বহু নাটকে গুরুত্বপূর্ণ ভূমিকায় অভিনয় করেছেন শেখর। কল্লোল নাটকে শার্দুল সিং, ম্যাকবেথ এ ম্যাকডাফ, ওথেলোতে ইয়াগোর চরিত্রে তার উল্লেখযোগ্য অভিনয় তাকে পরিচিতি দেয়। লিটল থিয়েটার গ্রুপ থেকে বেরিয়ে আসেন ও থিয়েটার ইউনিট গঠন করেন ১৯৫৮ সালে। তার সাথে যোগ দেন আই পিটি এ'র অন্যতম নাট্যকর্মী সাধনা রায়চৌধুরী। ১৯৬০ সালে তিনি সাধনা দেবীকে বিবাহ করেন। ১৯৮৩ সালে আবার এই থিয়েটার গ্রুপ ছেড়ে নতুন নাট্যসংস্থা ইউনিট থিয়েটার তৈরী করেছিলেন।

চলচ্চিত্র
---------

নাটক ছাড়াও বহু চলচিত্রে অভিনয় করেছেন শেখর চট্টোপাধ্যায়। মূলত খল চরিত্রে তার অভিনয় ছিল সর্বজনবিদিত। তার পরিচালিত ছবি বসুন্ধরা ১৯৮৪ সালে রজত কমলে সম্মানিত হয়েছিল। ১৯৮৬ সালে হংকং এ আন্তর্জাতিক ব্রেখট সেমিনারে 'পান্তু লাহা' খ্যাতি পায়।

তথ্যসূত্র
---------

1. ↑  "কলকাতার কড়চা"। আনন্দবাজার পত্রিকা। সংগ্রহের তারিখ ২৪ ডিসেম্বর ২০১৭।
2. 1 2  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৩৫।
3. ↑  Soumitra Chattopadhyay। "Agrapathikera (Bengali)"। সংগ্রহের তারিখ ১৪ জানুয়ারী ২০১৮।
**জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং** হলো একটি পিয়ার রিভিউ বৈজ্ঞানিক সাময়িকী, যা হাশিমিয়া বিশ্ববিদ্যালয় এবং উচ্চ শিক্ষা ও বৈজ্ঞানিক গবেষণা মন্ত্রণালয় (জর্দান) প্রকাশ করে। ২০০৭ সালে সাময়িকীটি প্রতিষ্ঠিত হয়। এখানে ইঞ্জিনিয়ারিং এর বিভিন্ন ক্ষেত্র, গণনীয় তরল গতিবিদ্যা, তাপগতিবিদ্যা, মেকাট্রনিক্স, নবায়নযোগ্য শক্তি ইত্যাদি বিষয় নিয়ে আলোচনা করা হয়। সাময়িকীর গ্রন্থসূচী ও অঙ্গসজ্জা স্কোপাসে করা হয়। সাময়িকীটি বছরে চারটি সংস্করণ প্রকাশ করে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীর উদ্ধৃতি সংখ্যা এখন পর্যন্ত ১১টি।

লক্ষ ও উদ্দেশ্য
---------------

মেকানিক্যাল ও ইন্ডাস্ট্রিয়াল ইঞ্জিনিয়ারিং এর ক্ষেত্র ছাড়াও প্রাসঙ্গিক বিভিন্ন বিষয়ে আন্তর্জাতিক ভাবে সমাদৃত এবং তথ্যবহুল একটি সাময়িকী প্রকাশের উদ্দেশ্য নিয়ে এর যাত্রা শুরু হয়। এর লক্ষ্য হলো বিভিন্ন বিষয়ে সহজপাঠ্য ও মূল্যবান তথ্যসমৃদ্ধ নিবন্ধ প্রকাশ করা, যা উক্ত বিষয়ে সাময়িকীটি তথ্যসূত্র হিসেবে ব্যবহৃত হতে পারে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীটি ইংরেজি ভাষায় প্রকাশ করা হয় যেন বিশ্বব্যাপী এর পাঠক মহল উপকৃত হয়। শুধুমাত্র জর্দান নয়, বরং সারা পৃথিবীর চলমান বৈজ্ঞানিক সমস্যা আলোচনা, গবেষণা ইত্যাদি বিবেচনায় রেখে সাময়িকীটি প্রকাশিত হয়।

পরিচালনা পর্ষদ
--------------

জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এর প্রধান সম্পাদক হলেন ডঃ আলি এম জাওয়ারনিহ। দুইজন সহ-সম্পাদক ডঃ ফারিস এম আল ওকলা ও ডঃ আকরাম এস আল সাখের ছাড়াও সম্পাদকীয় কমিটি ৬ সদস্য বিশিষ্ট। এছাড়াও জাতীয় ও আন্তর্জাতিক বিশেষজ্ঞ ব্যক্তিগণের মিশ্রণে সৃষ্ট উপদেষ্টামণ্ডলীর মাধ্যমে সাময়িকীটি পরিচালনা করা হয়।

লেখা জমা
--------

জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এ দুইভাবে লেখা জমা দেওয়া যায়। অনলাইনে জমা দিতে হলে মূল লেখাটি ইমেইল করে প্রধান সম্পাদকের নিকট পাঠাতে হয়। অথবা ডাক যোগে পাঠাতে চাইলে মূল পান্ডুলিপিসহ এর ৩টি অতিরিক্ত কপি সমাপদককে পাঠাতে হবে। উক্ত বিষয়ে দক্ষ ব্যক্তিদের মাধ্যমে যাচাই-বাছাই এর পর লেখাটি সাময়িকীতে প্রকাশিত হয়। এখানে শুধুমাত্র নিজের গবেষণা কর্ম লিখিত আকারে জমা দেয়া যাবে। তবে একই সাথে কয়েকজনের মিলিত গবেষণা পত্রও প্রকাশ করা যাবে। তবে প্রকাশের পুর্বে অবশ্যই কপিরাইট চুক্তিতে সই করতে হয়। এতে করে লেখক কপিরাইট বিষয়ক বেশ কিছু সুবিধা পেয়ে থাকেন।

জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীতে লেখা প্রকাশের জন্য কোন অর্থ পরিশোধ করতে হয়না।

তথ্যসূত্র
---------

1. ↑  "JORDAN JOURNAL OF MECHANICAL AND INDUSTRIAL ENGINEERING - 1995-6665 | MIAR 2018 live. Information Matrix for the Analysis of Journals" (স্পেনীয় ভাষায়)।
2. 1 2 3 4  "Jordan Journal of Mechanical and Industrial Engineering"। *jjmie.hu.edu.jo*। সংগ্রহের তারিখ ২০১৮-০৯-১৬।
3. ↑  "Jordan Journal of Mechanical and Industrial Engineering"। সংগ্রহের তারিখ ১৭ সেপ্টেম্বর, ২০১৮।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  "Jordan Journal of Mechanical and Industrial Engineering (JJMIE), Volume 8, Number 1, February 2014.pdf | Biodiesel | Exhaust Gas"। *Scribd* (ইংরেজি ভাষায়)। সংগ্রহের তারিখ ২০১৮-০৯-১৬।

বহিঃসংযোগ
---------

* প্রাতিষ্ঠানিক ওয়েবসাইট
**বলো দুগ্গা মাঈকী** ২০১৭ সালে মুক্তিপ্রাপ্ত একটি বাংলা কমেডি চলচ্চিত্র। চলচ্চিত্রটি পরিচালনা করেছেন রাজ চক্রবর্তী। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন অঙ্কুশ হাজরা, নুসরাত জাহান।

কাহিনী
------

সাম্য (অঙ্কুশ হাজরা) একজন যত্নবান মানুষ যিনি তার দুই সেরা বন্ধু বাঙ্গাল (সৌরভ দাস) এবং তোতলু (রাজদীপ ঘোষ) এর সাথে অতিরঞ্জিত জীবনযাপন করেন তার কর্মকাণ্ডের কারণে তিনি অস্বীকৃত হন এবং তাকে বাড়ি ছেড়ে চলে যেতে বাধ্য হন। গল্পটি শামিওর বাড়ি ছেড়ে যাওয়ার পরে দুর্ভোগগুলি অনুসরণ করে। তিনি যখন অচেনা মেয়ে ঊমা (নুসরাত জাহান অভিনীত চরিত্র) -এর সাথে সেলফি তুলছিলেন তখন সমস্যাগুলি উপস্থিত হয়েছিল এবং তাদের সেরা বন্ধুদের কাছে এই সেলফিগুলি তাদের হোয়াটসঅ্যাপ গ্রুপের মাধ্যমে একটি ট্রেন ভ্রমনে প্রেরণ করুন। তার সেরা বন্ধুরা ফেসবুকে সেলফি পোস্ট করার সাথে সাথে উমার পরিবারের সদস্যরা ভুল বুঝেছিল যে শামিয়ো সেই লোক যার সাথে উমা পালিয়েছিল। তবে উমার দাদি শামিয়োকে তার নাতির শ্বশুর হিসাবে গ্রহণ করেছিলেন। তার সিদ্ধান্তে অসন্তুষ্ট, ৫ ভাইয়ের শামিয়োর প্রতিশোধ নেওয়া উচিত। 'ধুনুচি নাচ' প্রতিযোগিতা জয়ের পরে উমার পরিবার শামিয়োকে গ্রহণ করেছিল এবং তাদের বিয়ের ব্যবস্থা করেছিল। কিন্তু শামিয়ো উমার পরিবারের কাউকে না বলে দাদাকে ফিরে এসে পরিস্থিতি আরও জটিল করেছিলেন। অন্যদিকে, উমা জানতে পেরেছিল যে তিনি তার পরিবার দ্বারা গৃহীত হয়েছিলেন এবং তাই তিনি বাড়ি ত্যাগ করেন। কিন্তু শামিও তাকে তার পরিবারে ফিরিয়ে দেয়। শামিয়োর দাদা তার নাতির পরিবর্তন দেখে উমর সাথে শামিয়োর বিবাহ গ্রহণ করেছিলেন।

অভিনয়
------

* অঙ্কুশ হাজরা - সাম্য
* নুসরাত জাহান - ঊমা
* সৌরভ দাস - বাঙাল
* রজতাভ দত্ত - ঊমার বাবা
* পরাণ বন্দ্যোপাধ্যায় - সাম্যর দাদু

তথ্যসূত্র
---------

1. ↑  "BOLO DUGGA MAI KI MOVIE REVIEW"। *টাইমস অফ ইন্ডিয়া*। ১৩ সেপ্টেম্বর ২০১৯। সংগ্রহের তারিখ ১৩ সেপ্টেম্বর ২০১৯।
**প্রশান্তকুমার পাল** (১৮ মে ১৯৩৮ - ২৬ নভেম্বর, ২০০৭) ছিলেন একজন রবীন্দ্রজীবনীকার।

জন্ম ও শিক্ষা জীবন
------------------

প্রশান্তকুমার পালের জন্ম ১৯৩৮ খ্রিস্টাব্দের ১৮ই মে (৩রা জ্যেষ্ঠ, ১৩৪৫ বঙ্গাব্দ) অবিভক্ত বাংলার অধুনা পশ্চিমবঙ্গের কলকাতায় তবে তার শৈশব কেটেছে নদীয়ার  কৃষ্ণনগরে পড়াশোনা কলকাতার স্কুল-কলেজে। স্কটিশচার্চ কলেজিয়েট স্কুল থেকে স্কুল ফাইনাল পাশ করে, ভরতি হন প্রেসিডেন্সি কলেজে। ১৯৫৮ খ্রিস্টাব্দে বাংলায় অনার্স নিয়ে বি.এ পাশ করে ১৯৬০ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন।

কর্মজীবন
--------

এম.এ পাশের পর তিনি ১৯৬১ খ্রিস্টাব্দে কলকাতার আনন্দমোহন কলেজে বাংলা ভাষা ও সাহিত্যের অধ্যাপনা দিয়ে কর্মজীবন শুরু করেন। অধ্যাপনা করতে করতে রবীন্দ্রজীবনের বিবর্তনের সঙ্গে মিলিয়ে ধারাবাহিক ভাবে রবীন্দ্ররচনা পড়তে গিয়ে পাঠ্যসূচির রূপরেখায় অসঙ্গতি, সাল তারিখ নিয়ে নানান বিভ্রান্তি অনুভব করেন।  তিনি মনে করেন রবীন্দ্রজীবনের এক বিশাল অংশ তমসাবৃত অবস্থায় রয়েছে। উৎসাহী হয়ে শুরু করেন গবেষণা ১৯৭২ খ্রিস্টাব্দ হতে। ১৯৮২ খ্রিস্টাব্দেই প্রকাশিত হয় *রবিজীবনী*(১২৬৮-৮৪)-র প্রথম খণ্ড এবং প্রকাশমাত্রই সর্বস্তরে আলোড়ন সৃষ্টি হয়। ১৯৮৪ খ্রিস্টাব্দে প্রকাশিত দ্বিতীয় খণ্ড একইভাবে সমাদৃত হয়। রবিজীবনীর প্রথম থেকে নবম খন্ডে আলোচিত হয়েছে রবীন্দ্র-জীবনের পঁয়ষট্টি বছর (১৮৬১-১৯২৬ খ্রি.)। *রবিজীবনী*র জন্য অধ্যাপক প্রশান্তকুমার পাল খ্যাতিমান হয়ে ওঠেন।

প্রশান্তকুমার পালের *রবিজীবনী*-র গুরুত্ব স্বীকার করে বুদ্ধদেব বসু লিখেছেন-

>  "একজন অমৃতপুত্রকে আমরা তথনই আবার সহজভাবে তাঁর মর্ত্য-রূপে ভাবতে পারি, যখন সময়ের ব্যবধানে অনেক অবান্তর সঞ্চয় ঝরে পড়ে, আবার সমস্ত তথ্য প্রকাশিত হবারও বাধা থাকে না। রবীন্দ্রনাথকে তাই অপেক্ষা করতে হবে হয়তো দীর্ঘকাল - অন্তত যতদিন না রবীন্দ্রজীবনী পরিবর্ধিত হবার পরেও নতুনতর তথ্য নিয়ে অনুরূপ গ্রন্থ আরও বেরোয়।"
> 
> 
> 

বাংলা সাহিত্যে তার এই অবদানের স্বীকৃতিস্বরূপ তিনি ১৯৮৫ খ্রিস্টাব্দে আনন্দবাজার গোষ্ঠীর *সুরেশচন্দ্র- স্মৃতি* আনন্দ পুরস্কার লাভ করেন। ওই বছরেই দিল্লি বিশ্ববিদ্যালয়ের বাংলা বিভাগ নরসিংহদাস পুরস্কার প্রদান করে।

অধ্যাপক প্রশান্তকুমার পালের *রবিজীবনী* ছাড়া অন্য রচিত গ্রন্থ হল-

* *পারিবারিক স্মৃতিলিপি পুস্তক*
* *কল্যাণীয়েষু প্রশান্ত* ( রবীন্দ্রনাথ-প্রশান্তচন্দ্র মহলানবিশের পত্র বিনিময়) সম্পাদিত গ্রন্থ।

বিশ্বভারতীতে আনন্দবাজার পত্রিকা গোষ্ঠীর প্রবর্তিত অশোককুমার সরকার স্মৃতি-বৃত্তির প্রথম প্রাপক হিসাবে ১৯৮৫ খ্রিস্টাব্দ হতে তিন বৎসর রবীন্দ্রভবনে গবেষণার কাজ করেন তিনি।

জীবনাবসান
---------

শেষজীবনে অধ্যাপক পাল শান্তিনিকেতনে বসবাস করতে থাকেন, কিন্তু তিনি দীর্ঘদিন গলায় ক্যানসারে আক্রান্ত ছিলেন। শেষে অত্যন্ত অসুস্থ হলে পড়লে কলকাতার এক বেসরকারি হাসপাতালে ভর্তি হন। ২০০৭ খ্রিস্টাব্দের ২৬শে নভেম্বর পরলোক গমন করেন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৩৬, আইএসবিএন ৯৭৮-৮১-৭৯৫৫-২৯২-৬
2. ↑  "Interview - Prasanta Kumar Pal"। ২০২১-১১-২৬ তারিখে মূল থেকে আর্কাইভ করা। সংগ্রহের তারিখ ২০২১-১১-১৬।
3. ↑  প্রশান্তকুমার পাল রচিত, *আনন্দ পাবলিশার্স কলকাতা প্রকাশিত', প্রথম খণ্ড আইএসবিএন ৯৭৮-৮১-৭২১৫-২৭৪-১*
**চা স্ক্রিপ্ট**, সাধারণত লেখা হয়: চা Script, হলো বাংলা ভাষা নির্ভর একটি প্রোগ্রামিং ভাষা। এটি বিশ্বের সর্বপ্রথম বাংলা নির্ভর প্রোগ্রামিং ভাষা।

নামকরণ
------

জাভা স্ক্রিপ্টের এই বাংলা সংস্করণকে কফি স্ক্রিপ্টের নাম থেকে অনুপ্রাণিত হয়ে চা স্ক্রিপ্ট নাম দেয়া হয়েছে। কারণ, কফি স্ক্রিপ্টের মতো চা স্ক্রিপ্টের কোডও জাভা স্ক্রিপ্টে কম্পাইল করা হয় এবং মূলত জাভা স্ক্রিপ্টের কোডকেই রান করানো হয়। তবে একই রকমের হলেও চা স্ক্রিপ্ট, কফি স্ক্রিপ্ট থেকে আলাদা এবং স্বকীয়।

নির্মাণ
-------

এ ভাষাটি তৈরি করেছেন বাংলাদেশের বেসরকারি বিশ্ববিদ্যালয় নর্থ সাউথ বিশ্ববিদ্যালয়ের কম্পিউটার বিজ্ঞান ও প্রযুক্তি বিভাগের একদল শিক্ষার্থী। তারা হলেন সৈয়দ তানভীর জিসান, আরমান কামাল, মো. নুরুউদ্দিন মনসুর ও মুরসালিন কবির।  কাজটি তারা করেছেন নর্থ সাউথ বিশ্ববিদ্যালয়ের তড়িৎ ও কম্পিউটার কৌশল বিভাগের সহকারী অধ্যাপক ড. নোভা আহমেদের তত্ত্বাবধানে।

উদাহরণ
------

### লুপ

```
ক = ১ 
চলবে 
{
যদি(ক > ১০) 
{ 
থামো 
} 
দেখাও(ক + "।ন")
ক = ক + ১
}

```

তথ্যসূত্র
---------

1. ↑  টেক ম্যাগজি[*স্থায়ীভাবে অকার্যকর সংযোগ*]
2. ↑  প্রথম আলো
**প্রশান্ত** হচ্ছেন ভারতের একজন তামিল চলচ্চিত্র অভিনেতা। ১৯৯০ সালের চলচ্চিত্র 'ভাইগাছি পোরানতাচু' ছিলো তার অভিনীত প্রথম চলচ্চিত্র। তার বাবা তিয়াগরজনও একজন অভিনেতা ছিলেন যিনি আবার তামিল চলচ্চিত্র পরিচালনাও করেছেন। নব্বইয়ের দশকেই প্রশান্ত নামকরা পরিচালক বলু মহেন্দ্র পরিচালিত চলচ্চিত্রে অভিনয় করার সুযোগ পেয়েছিলেন, এছাড়াও তিনি মণি রত্নমের চলচ্চিত্রে কাজ করার সুযোগ পেয়ে গিয়েছিলেন। ঐশ্বর্যা রায়ের সঙ্গে প্রশান্ত *জিন্স* (১৯৯৮) চলচ্চিত্রে অভিনয় করে একজন পরিচিত নায়কের মর্যাদা পেয়ে যান।

প্রশান্ত হচ্ছেন তামিল চলচ্চিত্রের আরেক অভিনেতা বিক্রমের চাচাত ভাই। প্রশান্ত এখন আর অভিনয়ে সক্রিয় নন এবং তিনি চেন্নাইয়ের একটি শপিং মলে বড় একটি দোকান চালান কর্মচারী দিয়ে।

তথ্যসূত্র
---------

1. ↑  "All you want to know about #PrashanthThyagarajan"। *FilmiBeat*।
2. ↑  "Prashanth family photos | Celebrity family wiki"।
3. ↑  Tamil Movie News Prashanth Thiagarajan usman road tower of gold t Nagar Tamil cinema picture gallery. Behindwoods.com. Retrieved 6 September 2011.

বহিঃসংযোগ
---------

* ইন্টারনেট মুভি ডেটাবেজে প্রশান্ত (ইংরেজি)
**মনোরঞ্জন সিকদার** পাকিস্তানের প্রাদেশিক মন্ত্রীসভার প্রাক্তন স্বাস্থ্যমন্ত্রী এবং বিদ্যোৎসাহী ব্যক্তি।

প্রাথমিক ও শিক্ষা জীবন
----------------------

বরিশাল বি.এম. কলেজ হতে ১৯৩৯ সালে ডিষ্টিংশনসহ স্নাতক এবং বরিশাল আইন কলেজ হতে ১৯৪১ সালে এল. এলবি. ডিগ্রি লাভ করেন। মনোরঞ্জন সিকদার শিক্ষক হিসেবে তাঁর কর্মজীবন শুরু করেন এবং, বাউফল আদর্শ উচ্চ বালিকা বিদ্যালয়, বাউফল উচ্চ ইংরেজি বিদ্যালয়ে সহকারী শিক্ষক এবং কালিশুরি উচ্চ বিদ্যালয় এর প্রধান শিক্ষক ছিলেন।

রাজনীতি
-------

মনোরঞ্জন সিকদার রাজনীতিতেও অবদান রেখেছেন এবং বরিশাল জেলা কাউন্সিলের ও মাইনরিটি বোর্ডের সদস্য হোন। ১৯৪৫ সনে তিনি পূর্ব পাকিস্তান প্রাদেশিক পরিষদের সদস্য নির্বাচিত হন। পরবর্তীতে তিনি দলীয় হুইপের পদপ্রাপ্ত হোন। ১৯৫৬ সালে তিনি প্রাদেশিক মন্ত্রীসভায় স্বাস্থ্যমন্ত্রী হিসেবে যোগদান করেন। মন্ত্রীত্ব শেষে তিনি বরিশাল জেলা আদালতে আইন ব্যবসায় যোগ দেন। তিনি এ অঞ্চলে শিক্ষা বিস্তারে বিশিষ্ট দায়িত্ব পালন করেছেন। বাউফল আদর্শ উচ্চ বিদ্যালয়, কর্পুরকাঠী ডি.সি.এম.ই. স্কুল, রাজনগর মাইনর স্কুল, তিনি প্রতিষ্ঠা করেন। কর্পূরকাঠীর এই স্কুলকে বর্তমান সময়ে মাধ্যমিক বিদ্যালয়ে রূপান্তরিত করা হয়েছে। এলাকায় একজন নাট্যকার হিসেবেও তার খ্যাতি ছিল প্রচুর।

মৃত্যু
------

এই রাজনীতিক ও বিদ্যোৎসাহী ব্যক্তি ২৭ ডিসেম্বর ১৯৭৬ তারিখে মৃত্যু বরণ করেন।

তথ্যসূত্র
---------

1. ↑  "১৩১ বছর ধরে শিক্ষার আলো ছড়াচ্ছে বাউফল মডেল মাধ্যমিক বিদ্যালয় | সারাদেশ"। *archive1.ittefaq.com.bd*। ২০২০-০৩-২৭ তারিখে মূল থেকে আর্কাইভ করা। সংগ্রহের তারিখ ২০২০-০৩-২৭।
2. ↑  বরিশালপিডিয়ায় মনোরঞ্জন সিকদার
3. ↑  রুসেলি রহমান চৌধুরী। বরিশালের প্রয়াত গুণীজন। ইউনিভার্সিটি বুক পাবলিশার্স, ঢাকা। ২০০৬।
রেসট্র্যাক প্লায়ার একটি চলমান পাথর।
**চলমান পাথর** প্রকৃতির এক বিস্ময়, যে পাথরগুলো আপাতদৃষ্টিতে মনে হয় নিজে নিজেই স্থান পরিবর্তন করে। পাথরগুলিকে চলমান অবস্থায় কেউ কখনো দেখেনি, তবুও পাতলা কাদার স্তরে রেখে যাওয়া ছাপ থেকে পাথরগুলোর স্থান পরিবর্তন নিশ্চিত হওয়া যায়। কিছু কিছু পাথরের কয়েকশ পাউন্ড পর্যন্ত ওজন হয়, এই ভারি ভারি পাথরগুলো কীভাবে এক স্থান থেকে অন্য স্থানে যায়, সে রহস্য আজও উন্মোচিত হয়নি। পাথরের ট্রেইলে রেখে যাওয়া সূক্ষ্ম ছাপ থেকে বোঝা যায় পাথরগুলো এমন সময়ে স্থান পরিবর্তন করে যখন উপত্যকায় পাতলা কাদামাটির আস্তরণ থাকে। মানুষ বা অন্য কোনো প্রাণীর দ্বারা পাথরের স্থান পরিবর্তন হওয়ার সম্ভাবনা থাকলেও আশেপাশের কাদায় তাদের কোনো চিহ্ন পাওয়া যায় না।

ক্যালিফোর্নিয়ার রেসট্র্যাক প্লায়া, ডেথ ভ্যালিতে এমন বিশ্বয়কর ঘটনাটি বিশেষজ্ঞদের নজরে আসে ১৯৪৮ সালে। হঠাৎ তীব্র বাতাস, কাদামাটি, বরফ, তাপমাত্রার তারতম্য প্রভৃতি বিষয়সমূহ পাথরের সরে যাওয়ার পেছনে কারণ বলে বিজ্ঞানীরা মনে করলেও পাথরের চলার পথের ভিন্নতার কারণে রহস্য থেকেই যায়। পাথরগুলোর এক একটি কয়েক বছর ধরে চলে। কখনো সরল পথে, কোনোটি বাঁকানো পথে পরিভ্রমণ করে। এমনও হয় দুটি পাথর সমান্তরালে কিছুদূর পর ঠিক বিপরীত দিকে তাদের দিক পরিবর্তন করে চলে। দীর্ঘ ৫০ বছরের গবেষণায় এখনো পর্যন্ত শুকনো লেক রেস প্রায়া, ডেথ ভ্যালির চলমান পাথরের রহস্য উন্মোচিত হয়নি। ১৯৫৫ সালে এম. স্ট্যানলী প্রথমবারের মতো মত প্রকাশ করেন যে, রেস প্রায়া, ডেথ ভ্যালিতে বন্যার পর সৃষ্ট বরফের কারণে পাথর স্থান পরিবর্তন করে। বছরের কোনো কোনো সময় প্রায়া ভ্যালি ৭ সেন্টিমিটার পর্যন্ত পানিতে তলিয়ে যায়, রাতে তাপমাত্রা হিমাঙ্কের নিচে নেমে আসে।

১৯৭৬ সালে রবার্ট শার্প এবং ডুইট ক্যারে, এম স্ট্যানলির আইস-সিট মতবাদে দ্বিমত পোষণ করেন। তারা পাথরের চলার পথের ধরন ও জ্যামিতিক বিশ্লেষণ করে একাধিক ট্র্যাকের মাঝে সম্পর্ক দেখতে পান যেটি বরফ খণ্ডের দ্বারা ঘটা সম্ভব নয়। তারা মত প্রকাশ করেন যে, বছরের নির্দিষ্ট সময় ও নির্দিষ্ট আবহাওয়ায় বাতাসের কারণে পাথরগুলো সরে যায় যেটি প্রতি বছর বা দুই বছর অন্তর ঘটে থাকে।

১৯৯৫ সালে জন বি. রেইড এবং হ্যাম্পশায়'র কলেজের ভূ-তাত্ত্বিকগণ শার্প-ক্যারে মতবাদের সাথে দ্বিমত পোষণ করেন। ১৯৮০'র দশকের শেষ হতে ১৯৯৪ সাল পর্যন্ত তারা সাতটি ড্যাথ ভ্যালি থেকে তথ্য সংগ্রহ করে স্ট্যানলির আইস-সিট মতবাদকে সমর্থন করেন।

আধুনিক জিপিএস ট্র্যাকিংনির্ভর স্যাটেলাইট ইমেজ থেকে পাথরগুলোর স্থান পরিবর্তনের সময় গতি সম্পর্কে ধারণা পাওয়া গেলেও তাদের স্থান পরিবর্তনের রহস্য এখনো রহস্যাবৃতই রয়ে গেছে। বিশেষ করে আপস্ট্রিমে পাথরের স্থান পরিবর্তনের সঠিক ব্যাখ্যা এখনো পাওয়া যায়নি।

* রেসট্র্যাক প্লায়া-তে আরেকটি চলমান পাথর।রেসট্র্যাক প্লায়া-তে আরেকটি চলমান পাথর।
* চলার পথটা সবসময় সরলরৈখিক নয়।চলার পথটা সবসময় সরলরৈখিক নয়।
* মিল্কি ওয়ে গ্যালাক্সির একটি প্যানারোমা, যেখানে নিচে ডান দিকে একটি চলমান পাথর লক্ষণীয়মিল্কি ওয়ে গ্যালাক্সির একটি প্যানারোমা, যেখানে নিচে ডান দিকে একটি চলমান পাথর লক্ষণীয়
* ক্যালিফোর্নিয়ার ডেথ ভ্যালিতে চলমান পাথরক্যালিফোর্নিয়ার ডেথ ভ্যালিতে চলমান পাথর

তথ্যসূত্র
---------

বহিঃসংযোগ
---------


উইকিমিডিয়া কমন্সে **চলমান পাথর** সংক্রান্ত মিডিয়া রয়েছে।

* The Sliding Rocks of Racetrack Playa by Paula Messina
* The Mystery of the Rocks on the Racetrack at Death Valley by Lena Fletcher and Anne Nester
* 
* Moving Rocks of Death Valley's Racetrack Playa by Brian Dunning
* Why Are Death Valley's Rocks Moving Themselves? by Philip Schewe (FoxNews)
**মনোরঞ্জন ব্যাপারী** (জন্ম: আনুমানিক ১৯৫০) একজন বাঙালি দলিত সাহিত্যিক, যিনি ২০১৪ সালে পশ্চিমবঙ্গ বাংলা একাডেমি কর্তৃক সুপ্রভা মজুমদার স্মৃতি পুরস্কার লাভ করেন।

প্রারম্ভিক জীবন
---------------

মনোরঞ্জন ব্যাপারী বাংলাদেশের বরিশাল জেলায় আনুমানিক ১৯৫০ সালে জন্মগ্রহণ করেন। তিন বছর বয়েসে দেশভাগের কারণে তাঁর পরিবার ভারতের পশ্চিমবঙ্গ রাজ্যে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দণ্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাঁকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তাঁর যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্র্যের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি

রাজনৈতিক জীবন
-------------

২০২১ পশ্চিমবঙ্গ বিধানসভা নির্বাচনে হুগলী জেলার বলাগড় বিধানসভা কেন্দ্র থেকে তিনি জয়ী হয়েছেন। তৃনমূল কংগ্রেস দলের হয়ে তিনি বিধানসভায় প্রার্থী হন।

সাহিত্য
-------

শ্রী ব্যাপারীর বিখ্যাত সৃষ্টি *ইতিবৃত্তে চণ্ডাল জীবন* তাঁর দলিত জীবনের কাহিনি নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তাঁর আলাপ হয়। মূলত তাঁরই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তাঁর লেখা গল্প ও প্রবন্ধ প্রকাশিত হয়েছে। তাঁর প্রকাশিত বইগুলি হল:

* *ইতিবৃত্তে চণ্ডাল জীবন – ১ম পর্ব ও ২য় পর্ব*
* *অন্য ভুবন*
* *বৃত্তের শেষ পর্ব*
* *জিজীবিষার গল্প*
* *চণ্ডাল জীবন*
* *বাতাসে বারুদের গন্ধ*
* *অমানুষিক*
* *গল্প সমগ্র – ১ম খণ্ড*
* *গল্প সমগ্র - ২য় খণ্ড'*
* *মতুয়া এক মুক**্তি সেনা*
* *মরণ সাগর পারে তোমরা অমর*

তথ্যসূত্র
---------

1. ↑  Sukhada Tatke। "Manoranjan Byapari: from fetters to letters"। দ্য হিন্দু। সংগ্রহের তারিখ ৫ ফেব্রুয়ারি ২০১৮।
2. ↑  "২৪ ঘণ্টার অনন্য সাধারণ মনোরঞ্জন ব্যাপারী"। *zeenews.india.com*। সংগ্রহের তারিখ ৫ ফেব্রুয়ারি ২০১৮।
3. ↑  "রান্নার চাকরি থেকে ছুটি নিয়ে জয়পুর সাহিত্য উৎসবে বক্তা মনোরঞ্জন"। আনন্দবাজার পত্রিকা। সংগ্রহের তারিখ ৫ ফেব্রুয়ারি ২০১৮।
4. ↑  "Bangla News, Latest Bengali News, News in Bangla, বাংলা নিউজ – HT Bangla"। *Hindustantimes Bangla*। সংগ্রহের তারিখ ২০২১-০৫-০৭।
5. ↑  "সামনে হাড্ডাহাড্ডি লড়াই, পথে প্রচারে ঝড় তুললেন লকেট-মনোরঞ্জন-সৃজন-নৌশাদরা"। *Indian Express Bangla*। সংগ্রহের তারিখ ২০২১-০৫-০৭।
6. ↑  "West Bengal elections 2021: Manoranjan Byapari, a rickshaw puller, cook to an iconic writer in the fray"। *gulfnews.com* (ইংরেজি ভাষায়)। সংগ্রহের তারিখ ২০২১-০৭-২২।
**ফিলিপ নেৎসার** (ইংরেজি: Philipp Netzer; জন্ম: ২ অক্টোবর ১৯৮৫) হলেন একজন অস্ট্রীয় পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় বুন্দেসলিগার ক্লাব রাইনডর্ফ আলটাখের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলে থাকেন।

অস্ট্রীয় ফুটবল ক্লাব লোখাউয়ের যুব পর্যায়ের হয়ে খেলার মাধ্যমে নেৎসার ফুটবল জগতে প্রবেশ করেন; অতঃপর তিনি ভোরালবার্গের হয়ে খেলার মাধ্যমে ফুটবল খেলায় বিকশিত হয়েছেন। ২০০৩–০৪ মৌসুমে, লুস্টেনয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লুস্টেনয়ে তিনি ১ মৌসুম অতিবাহিত করেছেন; যেখানে তিনি ২৪ ম্যাচ খেলেছেন। পরবর্তীতে তিনি অস্ট্রিয়া ভিয়েনার হয়ে খেলেছেন। ২০০৯–১০ মৌসুমে, তিনি বিনামূল্যে অস্ট্রিয়া ভিয়েনা হতে রাইনডর্ফ আলটাখে যোগদান করেছেন।

দলগতভাবে, ঘরোয়া ফুটবলে, নেৎসার এপর্যন্ত ৫টি শিরোপা জয়লাভ করেছেন, যার মধ্যে ১টি রাইনডর্ফ আলটাখের হয়ে এবং ৪টি অস্ট্রিয়া ভিয়েনার হয়ে জয়লাভ করেছেন।

তথ্যসূত্র
---------

1. ↑  "ফিলিপ নেৎসারের তথ্য"। *ইএসপিএন এফসি*। সংগ্রহের তারিখ ৯ জুলাই ২০২০।

বহিঃসংযোগ
---------

* সকারওয়েতে ফিলিপ নেৎসার (ইংরেজি) উইকিউপাত্তে এটি সম্পাদনা করুন
* সকারবেসে ফিলিপ নেৎসার (ইংরেজি) উইকিউপাত্তে এটি সম্পাদনা করুন